
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 890 


8 Οκτωβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμίας υποβολής περιοδικών δηλώ¬ 
σεων Φ.Π.Α. 1 

Σύσταση, συγκρότηση και ορισμός μελών Ομάδας Ερ¬ 
γασίας, για τη μελέτη, συγκέντρωση, καταγραφή, 
αξιολόγηση των διατάξεων περί φόρων υπέρ τρίτων 
και την έρευνα σκοπιμότητας διατήρησης ή μη αυ¬ 


τών. 2 

Σύσταση, συγκρότηση και ορισμός μελών Επιτροπής, 
για τη μελέτη και αναμόρφωση της νομοθεσίας που 
αναφέρεται στις αποσβέσεις των παγίων περιουσια¬ 
κών στοιχείων των επιχειρήσεων. 3 

Ορισμός Διοικητικού Συμβουλίου του Οργανισμού Βιο¬ 
μηχανικής Ιδιοκτησίας (ΟΒΙ). 4 

Έγκριση κυκλοφορίας Υδρομετρητή κρύου ποσίμου 
ύδατος τύπου Ρ31Ι ΖΕυδ, με σπείρωμα σύνθεσης 

63/4 και μήκος 110 ΜΜ. 5 

Κανονισμός Φεστιβάλ Ελληνικού Κινηματογράφου 

Θεσσαλονίκης. 6 

Κανονισμός Διεθνούς Φεστιβάλ Κινηματογράφου Θεσ¬ 
σαλονίκης. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1097620/5238/1281 /0014 (1) 


Παράταση προθεσμίας υποβολής περιοδικών δηλώσεων 
Φ.Π.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις παρακάτω διατάξεις του Ν. 1642/86, όπως 
ισχύουν: 

α) της παραγράφου 9 του άρθρου 31 
β) της παραγράφου 3 του άρθρου 58 
γ) της παραγράφου 5 του άρθρου 58α. 

2. Την αριθ. 1107147/1239/006Α/4.10.96 (ΦΕΚ 922/ 
Β’) κοινή απόφαση του Πρωθυπουργού και του Υπουργού 
Οικονομικών μεταβίβαση αρμοδιοτήτων στους Υφυπουρ¬ 
γούς Οικονομικών. 

3. Ότι η παρούσα απόφαση δεν επιφέρει μείωση των 


εσόδων του Προϋπολογισμού δεδομένου ότι αφορά παρά¬ 
ταση προθεσμίας υποβολής δηλώσεων. 

4. Την ανάγκη εξυπηρέτησης των φορολογούμενων 
λόγω μεταστέγασης της Δ.Ο.Υ. Β' Σερρών, αποφασί¬ 
ζουμε: 

1. Κατ' εξαίρεση λόγω μεταστέγασης της ΔΟΥ Β' Σερ¬ 
ρών η οποία θα πραγματοποιηθεί στις 26 και 29 Σεπτεμ¬ 
βρίου 1997, παρατείνεται μέχρι την 30 Σεπτεμβρίου 1997 
η προθεσμία υποβολής των περιοδικών δηλώσεων Φ.Π.Α. 
από τους υποκείμενους στο φόρο που υπάγονται στην αρ¬ 
μοδιότητα της παραπάνω Δ.Ο.Υ. των οποίων ο αριθμός 
Φορολογικού Μητρώου (ΑΦΜ) λήγει σε 5 και 6. 

Το ίδιο ισχύει και για τις περιοδικές ή εκκαθαριστικές 
δηλώσεις που λόγω διακοπής εργασιών έπρεπε να υπο¬ 
βληθούν 26 και 27 Σεπτεμβρίου 1997. 

Κατά τα λοιπά ισχύουν οι διατάξεις της απόφασης 
1027240/1168/354/ΠΟΛ. 1070/29.2.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1997 

Ο ΥΦΥΠΟΥΡΓΟΣ 

ΓΕΩΡΠΟΣ ΔΡΥΣ 
-♦- 

Αριθ. 1097682/1624/Α0006 (2) 

Σύσταση, συγκρότηση και ορισμός μελών Ομάδας Εργα¬ 
σίας, για τη μελέτη, συγκέντρωση, καταγραφή, αξιολό¬ 
γηση των διατάξεων περί φόρων υπέρ τρίτων και την 
έρευνα σκοπιμότητας διατήρησης ή μη αυτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 «Οργανι¬ 
σμός του Υπουργείου Οικονομικών» (ΦΕΚ 128/Α'), όπως 
τροποποιήθηκε και ισχύει. 

β) Της παρ. 3 του άρθρου 23 του Ν. 2085/92 «Ρύθμιση 
θεμάτων Οργάνωσης λειτουργίας και προσωπικού της Δη¬ 
μόσιας Διοίκησης και άλλες διατάξεις» (ΦΕΚ 170/Α'). 

γ) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178/ 
Α'), σε συνδυασμό με τις διατάξεις του άρθρου 13 του Ν. 
2346/95 (ΦΕΚ 220/Α) 

δ) Των άρθρων 18 και 19 του Ν. 2470/97 «Αναμόρφωση 

μισθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40/Α'). 

ε) Την αριθ. 1123812/1424/Α0006/14.11.96 από¬ 
φασή μας (ΦΕΚ 1052/Β'), όπως αυτή τροποποιήθηκε και 
συμπληρώθηκε με την 1047377/598/Α0006/29.4.97 
(ΦΕΚ 366/Β') ομοία, με την οποία μεταβιβάστηκε η εξου¬ 
σία στο Γενικό Γραμματέα και στους Γενικούς Διευθυντές 
κ.λ.π. να υπογράφουν «Με εντολή Υπουργού». 

2. Το γεγονός ότι, από τις διατάξεις της απόφασης αυ¬ 
τής προκαλείται δαπάνη για την αμοιβή των μελών της 
Ομάδας Εργασίας 5.000.000 δρχ. περίπου, η οποία θα 
βαρύνει τις πιστώσεις του προϋπολογισμού εξόδων έτους 
1997 του Υπουργείου Οικονομικών (ΚΑΕ 0515, ΕΦ 
23110), αποφασίζουμε: 

1. Συνιστούμε στο Υπουργείο Οικονομικών Ομάδα Ερ¬ 
γασίας για τη συγκέντρωση, καταγραφή, μελέτη και αξιο¬ 
λόγηση των διατάξεων περί φόρων υπέρ τρίτων, καθώς και 
την έρευνα σκοπιμότητας διατήρησης ή των αυτών. 

2. Συγκροτούμε την παραπάνω Ομάδα Εργασίας και 
ορίζουμε τα μέλη της ως εξής: 

α) Τάτσο Νικόλαο, Πρόεδρο του Δ.Σ. της Σχολής Επι¬ 
μόρφωσης Υπαλλήλων Υπουργείου Οικονομικών 
(Σ.Ε.Υ.Υ.Ο.), Καθηγητή του Πάντειου Πανεπιστημίου, ως 
Συντονιστή. 

β) Σιδηρόπουλο Ιωάννη, Γενικό Δ/ντή της Γενικής Δ/ 
νσης Οικονομικής Πολιτικής του Υπουργείου Εθνικής Οι¬ 
κονομίας, ως μέλος, με αναπληρωτή τον Στυλιαρά Ευάγ¬ 
γελο, Προϊστάμενο Τμήματος της Δ/νσης Οικονομικών 
Δεικτών της Εθνικής Στατιστικής Υπηρεσίας Ελλάδος. 

γ) Ρούσσο Κυριάκο, Προϊστάμενο της Δ/νσης Οικονομι¬ 
κών Δεικτών της Εθνικής Στατιστικής Υπηρεσίας Ελλά¬ 
δος, ως μέλος, με αναπληρωτή τον Στυλιαρά Ευάγγελο, 
Προϊστάμενο Τμήματος της Δ/νσης Οικονομικών Δεικτών 
της Εθνικής Στατιστικής Υπηρεσίας Ελλάδος. 

δ) Χατζηνικολάου Γεώργιο, Σύμβουλο του Υφυπουργού 
Οικονομικών Γ. Δρύ, ως μέλος. 

ε) Κωτσή Κων/νο, Σύμβουλο του Υπουργείου Οικονομι¬ 
κών, ως μέλος. 

οτ) Χασιώτη Ελένη, Σύμβουλο της Υπουργού Ανάπτυ¬ 
ξης, ως μέλος. 

ζ) Βακαλόπουλο Γεώργιο, Σύμβουλο του Υφυπουργού 
Εργασίας και Κοινωνικών Ασφαλίσεων Ν. Φαρμάκη, ως 
μέλος. 

η) Λάζαρη Αδαμαντίνη, Συνεργάτιδα του Οικονομικού 
Γραφείου του Πρωθυπουργού. 

3. Χρέη Γ ραμματέα της Ομάδας Εργασίας θα εκτελεί η 
Χανιώτου Μαρία, υπάλληλος με βαθμό Γ', του Κλάδου ΔΕ 
Δακτυλογράφων, που υπηρετεί στο Γ ραφείο του Συμβού¬ 
λου του Υφυπουργού Οικονομικών Γ. Δρύ, Γ. Χατζηνικο- 
λάου. 

4. Έργο της Ομάδας Εργασίας είναι η μελέτη, συγκέ¬ 
ντρωση, καταγραφή, μελέτη και αξιολόγηση των διατά¬ 
ξεων περί φόρων υπέρ τρίτων, καθώς και η έρευνα σκοπι¬ 
μότητας διατήρησης ή μη αυτών. 

5. Η Ομάδα Εργασίας θα συνεδριάζει στο κτίριο της Κε¬ 
ντρικής Υπηρεσίας του Υπουργείου Οικονομικών εκτός 
του κανονικού ωραρίου εργασίας των δημοσίων υπηρε¬ 
σιών και θα ολοκληρώσει το έργο της μέχρι τις 
31.12.1997. 

6. Η αποζημίωση του Συντονιστή, των μελών και της 
Γραμματέως της Ομάδας Εργασίας θα καθορισθεί με 
άλλη απόφασή μας. 


Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 23 Σεπτεμβρίου 1997 

Με εντολή Υπουργού 
Ο Γ ενικός Διευθυντής 
Διοικητικής Υποστήριξης 
ΑΝΑΣΤ. ΚΑΚΚΑΒΟΣ 

-♦- 

Αριθ. 1097700/1636/Α0006 (3) 

Σύσταση, συγκρότηση και ορισμός μελών Επιτροπής, για 
τη μελέτη και αναμόρφωση της νομοθεσίας που ανα- 
φέρεται στις αποσβέσεις των παγίων περιουσιακών 
στοιχείων των επιχειρήσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 «Οργανι¬ 
σμός του Υπουργείου Οικονομικών» (ΦΕΚ 128/Α'), όπως 
τροποποιήθηκε και ισχύει. 

β) Της παρ. 1 του άρθρου 23 του Ν. 2085/92 «Ρύθμιση 
θεμάτων Οργάνωσης λειτουργίας και Προσωπικού της Δη¬ 
μόσιας Διοίκησης και άλλες διατάξεις» (ΦΕΚ 170/Α'). 

γ) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178/ 
Α'), σε συνδυασμό με τις διατάξεις του άρθρου 13 του Ν. 
2346/95 (ΦΕΚ 220/Α ) 

δ) Της παρ. 18 του άρθρου 18 του Ν. 2503/97 (ΦΕΚ 
107/Α') «Διοίκηση, οργάνωση, στελέχωση της περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

ε) Των άρθρων 18 και 19 του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40/Α'). 

ζ) Των άρθρων 31,32 και 105 του Ν. 2238/94 (ΦΕΚ 
151 /Α') «Κύρωση Κώδικα Φορολογίας Εισοδήματος». 

2. Το αριθ. 21535/3587/28.7.1997 έγγραφο της Δ/ 
νσης Προσωπικού του Υπουργείου Μεταφορών και Επι¬ 
κοινωνιών. 

3. Το αριθ. 19745/ΔΙΟΕ 391/20.6.97 έγγραφο της Δ/ 
νσης Οργάνωσης και Εκπαίδευσης του Υπουργείου Εθνι¬ 
κής Οικονομίας. 

4. Το αριθ. Δ.Π./Φ7.4/22888/26.6.97 έγγραφο της Δ/ 
νσης Προσωπικού του Υπουργείου Ανάπτυξης. 

5. Το αριθ. 3301/11.7.97 έγγραφο του Συνδέσμου Ελ¬ 
ληνικών Βιομηχανιών. 

6. Το αριθ. Φ.32-1401/8.9.97 έγγραφο του Οικονομι¬ 
κού Επιμελητηρίου της Ελλάδας. 

7. Το αριθ. 138/10.9.97 έγγραφο της Γενικής Συνομο¬ 
σπονδίας Επαγγελματιών, Βιοτεχνών, Εμπόρων Ελλά¬ 
δας. 

8. Το αριθ. 296/17.9.97 έγγραφο του Τεχνικού Επιμε¬ 
λητηρίου Ελλάδας. 

9. Το γεγονός ότι, από τις διατάξεις της απόφασης αυ¬ 
τής προκαλείται δαπάνη για την αμοιβή των μελών της επι¬ 
τροπής 2.650.000 δρχ. περίπου, η οποία θα βαρύνει τις 
πιστώσεις του προϋπολογισμού εξόδων έτους 1997 του 
Υπουργείου Οικονομικών (ΚΑΕ 0515, Ε.Φ.23110). 

10. Την ανάγκη αναμόρφωσης της νομοθεσίας που 

αναφέρεται στις αποσβέσεις των παγίων περιουσιακών 
στοιχείων των επιχειρήσεων. 

11 ) Την αριθ. 1123812/1424/Α0006/14.11.96 από- Ε 
ωασή υας (ΦΕΚ 1052/Β), όπως αυτή τροποποιήθηκε και μ 
συμπληρώθηκε με την 1047377/598/Α0006/29.4.97 
(ΦΕΚ 366/Β - ) ομοία, με την οποία μεταβιβάστηκε η εξου- ο 
σία στο Γενικό Γραμματέα και στους Γενικούς Διευθυντές χ 
κ.λ.π. να υπογράφουν «Με εντολή Υπουργού», αποφασι- ο 

ζουμε: . _ , * 

1 Συνιστούμε στο Υπουργείο Οικονομικών Επιτροπή, ι 
για την μελέτη και αναμόρφωση της νομοθεσίας που ανα- ν 
φέρεται στις αποσβέσεις των παγίων περιουσιακών στοι- ι 

χείων των επιχειρήσεων. ' 

2. Συγκροτούμε την παραπάνω επιτροπή και ορίζουμε 

τα μέλη της, ως εξής: . 

α) Τον Γεώργιο Μπεκιάρη, Γενικό Δ/ντή Φορολογίας, 
ως Πρόεδρο, με αναπληρωτή τον Προϊστάμενο της Δ/ < 
νσης Φορολογίας Εισοδήματος. 

β) Τον Σπυρίδωνα Βούλγαρη, υπάλληλο με βαθμό Α , 
του Κλάδου ΠΕ Εφοριακών, που υπηρετεί ως Προϊστάμε¬ 
νος της Δ/νσης Φορολογίας Εισοδήματος, ως μέλος, με 
αναπληρωτή το νόμιμο αναπληρωτή του. 

γ) Τον Ιωάννη Τριπερίνα, Προϊστάμενο του Τμήματος 
Δημοσιονομικού Σχεδιασμού της Δ/νσης Πιστωτικών και 
Δημοσιονομικών Υποθέσεων του Υπουργείου Εθνικής Οι¬ 
κονομίας, ως μέλος, με αναπληρωτή τον Ευάγγελο Καλο- 
γιάννη Προϊστάμενο του Τμήματος Δευτερογενούς παρα¬ 
γωγής της Δ/νσης Τομέων Παραγωγής του ίδιου Υπουρ- 

γείου. . 

δ) Τον Στυλιανό Παναγιωτίδη, υπάλληλο με βαθμό Α , 
του Κλάδου ΠΕ Εφοριακών, που υπηρετεί στο Δ/νση Φο¬ 
ρολογίας Εισοδήματος, ως μέλος. 

ε) Τον Ιωάννη Γαραντωνάκη, υπάλληλο με βαθμό Α του 
Κλάδου ΠΕ Εφοριακών, που υπηρετεί στη Δ/νση Σχεδια- 
σμού και Συντονισμού Φορολογικών Ελέγχων, ως μέλος. 

στ) Τον Χρήστο Πίκουλη, υπάλληλο με βαθμό Α , του 
Κλάδου ΠΕ Εφοριακών, που υπηρετεί στη Δ.Ο.Υ. ΦΑΒΕ 
Αθηνών, ως μέλος. 

ζ) Τον Παναγιώτη Τσιάτσιο, υπάλληλο με βαθμό Α, του 
Κλάδου Διοικητικού - Οικονομικού που υπηρετεί στο 
Υπουργείο Ανάπτυξης, ως μέλος, με αναπληρωτή τον Γε¬ 
ώργιο Κατεινά, υπάλληλο με βαθμό Β', του ίδιου Κλάδου, 
που υπηρετεί οτο ίδιο Υπουργείο. 

η) Τον Παναγιώτη Λυμπερόπουλο, υπάλληλο με βαθμό 
Α’, του Κλάδου ΠΕ Μηχανικών του Υπουργείου Μεταφο¬ 
ρών και Επικοινωνιών, ως μέλος, με αναπληρωτή τον Σω¬ 
τήριο Κοτρότσο, υπάλληλο με βαθμό Α', του Κλάδου ΤΕ 
Τεχνικών Εφαρμογών, του ίδιου Υπουργείου. 

θ) Τον Γεώργιο Βερτσώνη, εκπρόσωπο του Συνδέσμου 
Ελλήνων Βιομηχάνων (Σ.Ε.Β.) - (Αλουμίνιο της Ελλάδος), 
ως μέλος, με αναπληρωτή του τον Νικόλαο Μαυρομάτη 
(ΤΙΤΑΝ Α.Ε.), επίσης εκπρόσωπο του Σ.Ε.Β. 

ι) Τον Κυριάκο Σαχανίδη, εκπρόσωπο του Οικονομικού 
Επιμελητηρίου της Ελλάδας, ως μέλος. 

ια ) Τον Δημήτριο Βολικάκη, εκπρόσωπο της Γενικής Συ¬ 
νομοσπονδίας Επαγγελματιών, Βιοτεχνών, Εμπόρων Ελ¬ 
λάδας, ως μέλος, με αναπληρώτρια την Βάσω Παπαγεωρ- 

γίου, επίσης εκπρόσωπο της Γ. Σ.Ε.Β.Ε.Ε. 

ιβ) Τον Γεράσιμο Αποστολάτο Α.Τ.Μ., εκπρόσωπο του 
Τεχνικού Επιμελητηρίου Ελλάδος, ως μέλος, με αναπλη¬ 
ρωτή του τον Σωτήρη Βενέτη Α.Μ. επίσης εκπρόσωπό του 

Τ.Ε.Ε. 


3. Χρέη Γραμματέα της Επιτροπής θα εκτελεί ο Ελευ¬ 
θέριος Δόσης, υπάλληλος με βαθμό Γ' του Κλάδου ΠΕ 
Εφοριακών που υπηρετεί στη Δ/νση Φορολογίας Εισοδή¬ 
ματος. 

4, Έργο της Επιτροπής είναι η μελέτη των συντελεστών 
αποσβέσεων των παγίων περιουσικών στοιχείων των επι¬ 
χειρήσεων, σε συνδυασμό με: α) τα συστήματα και τους 
συντελεστές αποσβέσεων που εφαρμόζονται σε άλλες 
χώρες, β) τα τεχνολογικά στοιχεία για τη διάρκεια ζωής 
των παγίων περιουσιακών στοιχείων που χρησιμοποιού¬ 
νται από τις Ελληνικές Επιχειρήσεις, γ) τα υπάρχοντα στην 
υπηρεσία αιτήματα των παραγωγικών τάξεων και τα υπο¬ 
μνήματα που θα καταθέσουν οι ενδιαφερόμενοι και δ) την 
μέχρι σήμερα κτηθείσα εμπειρία, σχετικά με το παραπάνω 
αντικείμενο. 

5. Η Επιτροπή θα συνεδριάζει, εκτός του κανονικού 
ωραρίου λειτουργίας των Δημοσίων Υπηρεσιών, σε αί¬ 
θουσα του κεντρικού καταστήματος του Υπουργείου Οι¬ 
κονομικών, θα ολοκληρώσει το έργο της μέχρι 
15.11.1997, θα υποβάλει δε το πόρισμά της στον Υφυ¬ 
πουργό Οικονομικών Γ. Δρύ, στον Γενικό Γραμματέα, 
στον Γενικό Δ/ντή Φορολογίας και στη Δ/νση Οργάνωσης 
για ενημέρωση. 

6. Η αμοιβή του Προέδρου, των μελών και του Γραμμα¬ 
τέα της Επιτροπής θα καθορισθεί με άλλη απόφαση του 
Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Σεπτεμβρίου 1997 

Με εντολή Υπουργού 
Ο Γενικός Διευθυντής 
Διοικητικής Υποστήριξης 
ΑΝΑΣΤΑΣΙΟΣ ΚΑΚΚΑΒΟΣ 

-♦- 

Αριθ. 10912/ΕΦΑ/2333 (4) 

Ορισμός Διοικητικού Συμβουλίου του Οργανισμού Βιομη¬ 
χανικής Ιδιοκτησίας (ΟΒΙ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 2 του Ν. 1733/87 «Μετα¬ 
φορά Τεχνολογίας, Εφευρέσεις, Τεχνολογική Καινοτομία 
και σύσταση Επιτροπής Ατομικής Ενέργειας» (ΦΕΚ 171/ 
Α/22.9.87), όπως τροποποιήθηκε από το άρθρο 18 του Ν. 

1739/87 «Διαχείρηση υδατικών πόρων και άλλες διατά¬ 
ξεις» (ΦΕΚ 201 /Α/20.11.89) και το άρθρο 2 του Ν. 
2516/97 «Ίδρυση και λειτουργία βιομηχανικών και βιοτε¬ 
χνικών εγκαταστάσεων και άλλες διατάξεις» (ΦΕΚ 159/Α/ 
8.8.97). 

2. Τις διατάξεις του Π.Δ. 232/92 «Έξοδος του Οργανι¬ 
σμού Βιομηχανική Ιδιοκτησίας από το Δημόσιο Τομέα» 
(ΦΕΚ 120/Α/14.7.92). 

3. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/1996). 

4. Το υπ’ αριθμ. 99/24.2.97 έγγραφο του Τεχνικού Επι¬ 
μελητηρίου Ελλάδος. 

5. Το υπ’ αριθμ. 116/5725/4.9.97 έγγραφο του Συλλό¬ 
γου Εργαζομένων του ΟΒΙ. 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α) που 
προστέθηκε με το άρθρο 27 του Ν. 2081/1992 (ΦΕΚ 
154/Α) και τροποποιήθηκε με το άρθρο 1 παρ. 2α του Ν. 
2469/1997 (ΦΕΚ 38/Α/14.3.97 και το γεγονός ότι από 
τις διατάξεις της παρούσας απόφασης δεν προκαλεϊται 
δαπάνη σε βάρος του κρατικού προϋπολογισμού, αποφα¬ 
σίζουμε: 

Διορίζουμε τον Πρόεδρο Αντιπρόεδρο και τα μέλη του 
Διοικητικού Συμβουλίου του Οργανισμού Βιομηχανικής 
Ιδιοκτησίας (ΟΒΙ), με τετραετή θητεία που αρχίζει από τη 
δημοσίευση της παρούσας απόφασης, ως εξής: 

α. Γεώργιο Κουμάντο, καθηγητή Νομικής με ειδίκευση 
σε θέματα βιομηχανικής ιδιοκτησίας, ως Πρόεδρο. 

β. Κωνσταντίνο Λιασκώνη, υπάλληλο της ΓΓΕΤ, εκπρό¬ 
σωπο του Υπουργείου Ανάπτυξης, ως Αντιπρόεδρο. 

γ. Γεώργιο Τσούκα, υπάλληλος της ΓΓΒ, εκπρόσωπο 
του Υπουργείου Ανάπτυξης, ως μέλος. 

δ. Ελένη Πουλακάκη, ερευνήτρια του Εθνικού Ιδρύμα¬ 
τος Ερευνών και του Εθνικού Κέντρου Τεκμηρίωσης η 
οποία έχει γνώσεις και εμπειρία σε θέματα βιομηχανικής 
ιδιοκτησίας, ως μέλος. 

ε. Βασίλειο Μεγαπάνο, στέλεχος της βιομηχανίας με 
γνώσεις και εμπειρία σε θέματα βιομηχανικής ιδιοκτησίας, 
ως μέλος. 

στ. Εμμανουήλ Δερμιτζάκη, τεχνικό επιστήμονα με γνώ¬ 
σεις και εμπειρία σε θέματα βιομηχανικής ιδιοκτησίας, 
που έχει προταθεί από το Τεχνικό Επιμελητήριο Ελλάδος 
(Τ.Ε.Ε.), ως μέλος, με αναπληρωτή του τον Βασίλειο Μα- 
ντζίκα, Μηχανολόγο Μηχανικό. 

ζ. Σωκράτη Προβίδα, με αναπληρωτή του τον Σωτήρη 
Ρόκκο, εκπρόσωπο των εργαζομένων του Οργανισμού 
Βιομηχανικής Ιδιοκτησίας, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1997 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 
-♦- 

Αριθ. Φ2/1049 ( 5 ) 

Έγκριση κυκλοφορίας Υδρομετρητή κρύου ποσίμου ύδα- 
τος τύπου Ρ31Ι ΖΕΙΙ3, με σπείρωμα σύνθεσης (33/4 και 
μήκος 110 ΜΜ. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/τ.Α'/26.7.1985). 

2. Τις διατάξεις του Π.Δ. 397/88 Οργανισμός του 
Υπουργείου Εμπορίου (ΦΕΚ 185/τ.Α'/25.8.1988). 

3. Τις διατάξεις του Π.Δ. 524/78 «περί κωδικοποιήσεως 
εις ενιαίον κείμενον των ισχυουσών διατάξεων των αναφε- 
ρομένων εις την εισαγωγή εν Ελλάδι του Διεθνούς Συστή¬ 
ματος Μέτρων και Σταθμών». 

4. Το άρθρο 27 της Υπουργικής Απόφασης Φ3- 
2587/78 «περί Κωδικοποιήσεως αποφάσεων επί των Μέ¬ 
τρων και Σταθμών (ΦΕΚ 70/τ.Β726.1.79) όπως τροπο¬ 
ποιήθηκε με τις Υ.Α. Β1-15073/86 (ΦΕΚ 846/τ.Β7 
4.12.1986 και Φ2-506/94) (ΦΕΚ 393/τ.Β /27.5.1994). 

5. Την με αριθ. Β3-54/13.5.1996 Απόφαση του Υφυ¬ 


πουργού Εμπορίου «εξουσιοδότηση για υπογραφή εγγρά¬ 
φων κ.λπ.». 

6. Την με αριθ. Δ/4197/1997 έκθεση δοκιμών του Εθνι¬ 
κού Ιδρύματος Αγροτικής Έρευνας, Ινστιτούτο Γεωργικών 
Μηχανών - Κατασκευών. 

7. Την από 8.9.1997 αίτηση της Εταιρείας Ζεύε ΜβΙθΓδ 
ΑΦΟΙ Ν. ΚΟΥΤΣΟΥΚΟΥ ΟΕ (Μαιζώνος 275 Πάτρα), απο¬ 
φασίζουμε: 

1. Εγκρίνουμε την κυκλοφορία στην Ελλάδα του υδρο¬ 
μετρητή ψυχρού πόσιμου ύδατος Ρ5υ ΖΕΙΙ3 με σπείρωμα 
άκρων <3 3/4, «απλής ριπής, κλάδης Β’, μήκους 110 ΜΜ 
που κατασκευάζει η Εταιρεία» ΖΕΙΙ5 ΜβΙβτδ «ΑΦΟΙ ΚΟΥ- 
ΤΣΟΥΚΟΥ ΟΕ» (Μαιζώνος 275 Πάτρα). 

2. Τεχνικά Χαρακτηριστικά Υδρομετρητή. 

- Μέγιστη παροχή ΟΜΑΧ = 3Μ3/Η 

- Ονομαστική παροχή Οπ = 1.5Μ3/Η 

- Πίεση Λειτουργίας Ρπ = 16 ΒΑΠ 

- Μετρολογική κλάση: Β' 

-Τρόπος τοποθέτησης: Οριζόντια (Η) 

- Ελάχιστη παροχή ΟΜΙΝ = 0,03 Μ3/Η 

- Μεταβατική παροχή ΟΙ = 0,12 Μ3/Η 

- Μήκος κορμού: 110 πτπι 

- Σπείρωμα άκρων υδρομετρητού είναι: (3 3/4 

3. Για την εξακρίβωση της ταυτότητας του εν λόγω 
υδρομετρητή στους ελέγχους που γίνονται από τα αρμό¬ 
δια όργανα, πρέπει να αναγράφονται επ’ αυτών κατά 
τρόπο ευκρινή, ευανάγνωστο και σε σημείο που να διακρί- 
νονται καλά οι εξής ενδείξεις: 

α) Η επωνυμία του κατασκευαστή 
β) Η μετρολογική κλάση των υδρομετρητών, ο τρόπος 
τοποθέτησης, η ονομαστική πίεση λειτουργίας ΡΝ. 
γ) Ο αριθμός σειράς και το έτος κατασκευής, 
δ) Ο αριθμός εγκρίσεως κυκλοφορίας στην Ελλάδα Φ2/ 
1049/23.9.97 Υπουργείου Ανάπτυξης Γ ενική Γ ραμματεία 
Εμπορίου. 

4. Οι υδρομετρητές πριν χρησιμοποιηθούν πρέπει να 
σφραγίζονται στα σημεία ρύθμισης, ακρίβειας των με ευ¬ 
θύνη του κατασκευαστή. 

5. Η έγκριση αυτή μπορεί να ανακληθεί με απόφασή μας 
εφόσον διαπιστωθεί από την Αρμόδια Αρχή ότι δεν πλη- 
ρούνται οι νόμιμες προϋποθέσεις και απαιτήσεις ύστερα 
από αιτιολογημένη εισήγηση της Υπηρεσίας μας. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σής της. 

Αθήνα, 23 Σεπτεμβρίου 1997 

Με εντολή Υπουργού 
Ο Διευθυντής 

ΧΡ. ΔΗΜΗΤΡΑΚΟΠΟΥΛΟΣ 
-♦- 

Αριθ. ΥΠΠΟ/ΓΝΟΣ/46013 (6) 

Κανονισμός Φεστιβάλ Ελληνικού Κινηματογράφου Θεσ¬ 
σαλονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Των άρθρων 30, 31,32 και 33 του Ν. 1597/1986 «Για 
την προστασία και ανάπτυξη της Κινηματογραφικής τέ- 

χνης, ενίσχυση της Ελληνικής Κινηματογραφίας και άλλες 
διατάξεις» (ΦΕΚ Α' 68). 

β. Του άρθρου 2 της Κ.Υ.Α. ΥΠΠΟ/ΓΝΟΣ/44046/ 
22.9.1992 «Περιορισμός συλλογικών οργάνων του 
Υπουργείου Πολιτισμού των Γεν. Γραμματειών και των 
εποπτευομένων απ’ αυτό Δημοσίων Υπηρεσιών» (ΦΕΚ Β' 
577). 

2. Το αριθμ. ΥΠΠΟ/ΤΜ.ΚΙΝ/ΦΟΥ/623/8.9.97 έγ¬ 
γραφο του Τμήματος Κινηματογράφου του ΥΠΠΟ και 

3. Το γεγονός ότι από την παρούσα προκαλείται δαπάνη 
κατά το τρέχον οικονομικό έτος ύψους τριακοσίων πενή¬ 
ντα εκατομμυρίων (350.000.000) δρχ. και για τα δύο Φε¬ 
στιβάλ Κινηματογράφου Θεσ/νίκης η οποία θα καλυφθεί 
κατά τα εκατόν τριάντα εκατομμύρια (130.000.000) δρχ. 
από τον Τακτικό Προϋπολογισμό (ΚΑΕ 3232) και κατά τα 
διακόσια είκοσι εκατομμύρια (220.000.000) δρχ. από το 
ποσοστό των εισπράξεων του ΛΟΤΤΟ, που διατίθενται 
στο ΥΠΠΟ, αποφασίζουμε: 

ΚΑΝΟΝΙΣΜΟΣ 
ΦΕΣΤΙΒΑΛ ΕΛΛΗΝΙΚΟΥ 
ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ 

Αρθρο 1 

1. Για την προαγωγή της Κινηματογραφίας στην Ελλάδα 
και για τη διάδοση των Ελληνικών ταινιών τόσο στο εσωτε¬ 
ρικό και στο εξωτερικό οργανώνεται κάθε χρόνο στην 
Θεσσαλονίκη «ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑ¬ 
ΦΟΥ» που σκοπό έχει την προβολή και τη βράβευση των 
καλύτερων ελληνικών ταινιών μεγάλους μήκους. Έδρα 
του Φεστιβάλ είναι η Θεσσαλονίκη. 

Η Γραμματεία του Φεστιβάλ Ελληνικού Κινηματογρά¬ 
φου σε συνεργασία με την Οργανωτική Επιτροπή αναλαμ¬ 
βάνει την οργάνωση της εκδήλωσης που διέπεται από τις 
διατάξεις της αποφάσεως αυτής. Η Οργανωτική Επιτροπή 
συνέρχεται τουλάχιστον 8 (οκτώ) φορές ετησίως. 

Αρθρο 2 

1. Το ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ 
πραγματοποιείται στη Θεσσαλονίκη το φθινόπωρο κάθε 
χρόνου. Ο ακριβής χρόνος διεξαγωγής του, κάθε χρόνο, 
ορίζεται με απόφαση του Διευθυντή του Φεστιβάλ, εκδι- 
δομένη 6 μήνες τουλάχιστον, πριν την ημερομηνία έναρ¬ 
ξής του. Ο χρόνος διεξαγωγής του για το έτος 1997 ορίζε¬ 
ται από 21 έως 30 Νοεμβρίου. 

2. Η Γραμματεία του Φεστιβάλ καθορίζει το χώρο όπου 
θα προβληθούν όλες οι προκριθείσες ταινίες. 

Αρθρο 3 

Οι ταινίες για να μετέχουν στο Φεστιβάλ Ελληνικού Κι¬ 
νηματογράφου πρέπει να έχουν τις εξής προϋποθέσεις: 

α) Να έχουν ολοκληρωθεί κατά το 18μηνο που προηγεί¬ 
ται της έναρξης του Φεστιβάλ και να μην έχουν προβληθεί 
μέσω του δικτύου εμπορικής διανομής ταινιών ή από τηλε¬ 
οπτικό σταθμό. 

β) Να έχουν πλάτος 35 χλστ., ή 16 χλστ. 

γ) Να έχουν χαρακτηρισθεί ως ελληνικές σύμφωνα με το 
άρθρο 5 του Ν. 1597/86 όπως τροποποιήθηκε και ισχύει. 

δ) Η διάρκειά τους να υπερβαίνει τα 60' (λεπτά). 

Άρθρο 4 

1. Για τη συμμετοχή ταινίας στο Φεστιβάλ Ελληνικού Κι¬ 
νηματογράφου απαιτείται έγγραφη δήλωση του παραγω¬ 
γού συνοδευόμενη απαραίτητα και από όμοια δήλωση του 
σκηνοθέτη. Στη δήλωση αυτή πρέπει να αναφέρονται: α) 


αναλυτική κατάσταση όλων των συντελεστών της ταινίας, 
β) τα τεχνικά και λοιπά στοιχεία της ταινίας και γ) αν η ται¬ 
νία αυτή είναι η πρώτη ή η δεύτερη ταινία μεγάλου μήκου 
του σκηνοθέτη, με υπόθεση. 

2. Η δήλωση συμμετοχής υποβάλλεται στη Γραμματεία 
του Φεστιβάλ το αργότερο 40 ημέρες πριν την ημερομη¬ 
νία έναρξής του. 

3. Οι ταινίες παραδίδονται στην έδρα του Φεστιβάλ στη 
θεσ/κη ή στο γραφείο του Φεστιβάλ στην Αθήνα το αργό¬ 
τερο 30 ημέρες πριν την ημερομηνία έναρξης του Φεστι¬ 
βάλ, συνοδευόμενες από το απαραίτητο διαφημιστικό και 
πληροφοριακό υλικό καθώς και τα κείμενα των διαλόγων 
στην ελληνική και αν υπάρχουν στην αγγλική και γαλλική 
γλώσσα. 

Άρθρο 5 

1. Κατά τη διάρκεια του Φεστιβάλ δεν επιτρέπεται η 
προβολή της διαγωνιζόμενης ταινίας σε οποιοδήποτε 
άλλο κινηματοθέατρο της χώρας εκτός του χώρου του Φε¬ 
στιβάλ. Για την οργάνωση και λειτουργία του Φεστιβάλ συ¬ 
γκροτούνται με αποφάσεις του Υπουργού Πολιτισμού οι 
εξής επιτροπές: 

α) Οργανωτική Επιτροπή (άρθρο 32 του Ν. 1597/86). 

β) Προκριματική Επιτροπή (άρθρο 33 του Ν. 1597/ 
86 ). 

γ) Κριτική Επιτροπή (άρθρο 33 του Ν. 1597/86. 

2. Πρόεδρος και Αναπληρωτής του Προέδρου της Προ¬ 
κριματικής και Κριτικής Επιτροπής εκλέγονται από τα 
μέλη της αντίστοιχης Επιτροπής στην πρώτη τους συνε¬ 
δρίαση. Ειδικότερα η εκλογή του Προέδρου της Κριτικής 
Επιτροπής γίνεται την ημέρα της έναρξης. Η πρώτη συνε¬ 
δρίαση συγκαλείται από τον Γραμματέα της Επιτροπής. 

3. Χρέη Γ ραμματέα της Προκριματικήςκαι Κριτικής Επι¬ 
τροπής ασκεί υπάλληλος του Τμήματος Κινηματογράφου 
του Υπουργείου Πολιτισμού. 

4. Χρέη Γ ραμματέα της Οργανωτικής Επιτροπής ανατί¬ 
θενται στον Γ ραμματέα του Φεστιβάλ. 

5. Η Γ ραμματεία του Φεστιβάλ (Διευθυντής, Γ ραμμα- 
τέας, Υπεύθυνος Δημοσίων Σχέσεων), έπειτα από πρό¬ 
ταση της Οργανωτικής Επιτροπής, αποφασίζει γιο κάθε 
θέμα, που αναφέρεται στην οργάνωση και στη διεξαγωγή 
τόσο του διαγωνιστικού τμήματος όσο και των παραλλή¬ 
λων εκδηλώσεων του Φεστιβάλ Ελληνικού Κινηματογρά¬ 
φου καθώς και για την πρόσκληση ξένων παραγωγών, κρι¬ 
τικών, διανομέων και άλλεων ειδικών, με σκοπό τη διά¬ 
δοση και προβολή του Ελληνικού Κινηματογράφου στο 
εξωτερικό. 

6. Η Προκριματική Επιτροπή κάνει επιλογή των ελληνι¬ 
κών ταινιών που θα πάρουν μέρος στον διαγωνισμό για την 
απόκτηση των βραβείων και διακρίσεων που προβλέπο- 
νται από αυτή την απόφαση καθώς και την επιλογή των Ελ¬ 
ληνικών ταινιών, που θα συμμετάσχουν στο Διεθνή διαγω¬ 
νισμό σύμφωνα με τις διατάξεις του κανονισμού του «Διε¬ 
θνούς Φεστιβάλ Κινηματογράφου Θεσσαλονίκης». 

Προβολές της Προκριματικής Επιτροπής μπορούν να 
πραγματοποιούνται και σε κόπια εργασίας ή βιντεοκασ- 
σέτα της ταινίας. 

Η σειρά προβολής στο Φεστιβάλ των ταινιών, που ετιλέ- 
γησαν από την Προκριματική Επιτροπή, καθορίζεται με 
κλήρωση από την ίδια Επιτροπή την ημέρα ανακοίνωσης 
των αποτελεσμάτων της. Μετά την επιλογή των ταινιών 
από την Προκριματική Επιτροπή δεν είναι δυνατόν \ α ανα¬ 
κληθεί αίτηση συμμετοχής ταινίας. 

7. Η Κριτική Επιτροπή απονέμει τα βραβεία και τις δια¬ 
κρίσεις που προβλέπονται στο άρθρο 7 της απόφασης αυ¬ 
τής. 

Άρθρο 6 

1. Οι Επιτροπές που προβλέπονται από το άρθρο 5 της 
απόφασης αυτής συνεδριάζουν μετά από γραπτή ή προ¬ 
φορική πρόσκληση του Προέδρου ή του νόμιμου αναπλη¬ 
ρωτή του. Οι Επιτροπές συνεδριάζουν νόμιμα, όταν τα πα¬ 
ρόντα μέλη είναι περισσότερα από τα απόντα. 

2. Κατά τις συνεδριάσεις των επιτροπών τηρούνται πρα¬ 
κτικά, όπου αναγράφονται τα ονόματα των μελών που 
συμμετέχουν και γίνεται ειδική μνεία για τα μέλη που δεν 
παρίστανται, καθώς και για τους λόγους απουσίας τους. 
Επικυρωμένα αντίγραφα των Πρακτικών στέλλονται στο 
Τμήμα Κινηματογράφου του Υπουργείου Πολιτισμού. Τα 
πρωτότυπα παραμένουν στα Αρχεία της Γραμματείας του 
Φεστιβάλ Κινηματογράφου. Οι αποφάσεις των Επιτροπών 
πρέπει να είναι αιτιολογημένες. 

3. Δεν επιτρέπεται στα μέλη των Επιτροπών του άρθρου 
5 να ανακοινώνουν στον Τύπο, στους σταθμούς Ραδιοφω¬ 
νίας και Τηλεόρασης, σε ενδιαφερόμενο πρόσωπα και γε¬ 
νικότερα σε οποιονδήποτε τρίτο τις συζητήσεις και τις 
αποφάσεις των Επιτροπών. Επίσης απαγορεύεται στα 
μέλη της Προκριματικής και της Κριτικής Επιτροπής να 
διατυπώνουν κρίσεις για τις ταινίες που δήλωσαν συμμε¬ 
τοχή στο Φεστιβάλ πριν από την επίσημη αναγγελία της 
τελικής αποφάσεως της Κριτικής Επιτροπής. 

4. Δεν μπορεί κανείς να μετέχει ως μέλος σε περισσό¬ 
τερες από μία Επιτροπές του άρθρου 5. Η συμμετοχή στην 
Προκριματική και στην Κριτική Επιτροπή προσώπων που 
έχουν συγγενική σχέση με τους κρινόμενους συντελεστές 
σε ευθεία γραμμή απεριόριστα και εκ πλαγίου μέχρι έκτου 
βαθμού ή οποιαδήποτε σχέση με την παραγωγή ή την 
εμπορική εκμετάλλευση των κρινομένων ταινιών, απαγο¬ 
ρεύεται. 

Σε συνεδριάσεις της Οργανωτικής Επιτροπής που συ- 
ζητείται η συγκρότηση της Προκριματικής και της Κριτικής 
Επιτροπής δεν επιτρέπεται να συμμετέχει μέλος της που 
τυχόν έχει σχέση με συντελεστή της παραγωγής των κρι- 
νομένων ταινιών. Η Διεύθυνση του Φεστιβάλ οφείλει να 
κάνει γνωστό στα υποψήφια μέλη της Προκριματικής και 
της Κριτικής Επιτροπής τις διατάξεις για τη νόμιμη συ¬ 
γκρότηση των Επιτροπών αυτών. 

5. Οι αποφάσεις της Προκριματικής και της Κριτικής 
Επιτροπής λαμβάνονται με απόλυτη πλειοψηφία των πα¬ 
ρόντων, μετά από φανερή ψηφοφορία. Αν δεν υπάρξει 
απόλυτη πλειοψηφία, η ψηφοφορία επαναλαμβάνεται. Σε 
περίπτωση και δεύτερης άκαρπης ψηφοφορίας, οι απο¬ 
φάσεις λαμβάνονται με σχετική πλειοψηφία. 

Σε περίπτωση ισοψηφίας με 4 ψήφους, η ψήφος του 
Προέδρου προσμετράει διπλή. Απονομή βραβείου εξ ημι- 
σείας επιτρέπεται μόνον εφ' όσον υπάρξουν 4 θετικοί ψή¬ 
φοι για κάθε ισοψηφούσα ταινία. 

6. Η θητεία των μελών της Προκριματικής Επιτροπής 
μπορεί να παραταθεί για ένα (1) μήνα από τη λήξη του Φε¬ 
στιβάλ, ενώ της Κριτικής Επιτροπής για έξι (6) μήνες. 

Άρθρο 7 

1. Τα βραβεία που υποχρεούται να απονείμει η Κριτική 
Επιτροπή είναι ηθικά και είναι τα εξής: 


α) βραβείο καλύτερης ταινίας που ανέμεται στον παρα¬ 
γωγό 

β) βραβείο ταινίας ντοκυμανταίρ που απονέμεται στον 
παραγωγό και στο σκηνοθέτη 

γ) βραβείο καλύτερης σκηνοθεσίας που απονέμεται στο 
σκηνοθέτη 

δ) βραβείο καλύτερης σκηνοθεσίας προωτοεμφανιζό- 
μενου σκηνοθέτη που απονέμεται στο σκηνοθέτη 

ε) βραβείο καλύτερου σεναρίου που απονέμεται στο 
σεναριογράφο 

στ) βραβείο καλύτερης φωτογραφίας που απονέμεται 
στο Διευθυντή Φωτογραφίας 
ζ) βραβείο καλύτερης ερμηνείας πρώτου γυναικείου ρό¬ 
λου 

η) βραβείο καλύτερης ερμηνείας πρώτου ανδρικού ρό¬ 
λου 

2. Η Επιτροπή δύναται να απονείμει, κατά την απόλυτη 
κρίση της, Ειδικά Βραβεία για εξαιρετικές επιτεύξεις 
στους τομείς μουσική, σκηνογραφία, ενδυματολογία, μο¬ 
ντάζ, ηχοληψία, δεύτερου ρόλου, μακιγιάζ, ειδικών εφφέ 
κ.λπ. 

3. Με απόφαση της Γ ραμματείας καθορίζεται το περιε¬ 
χόμενο και ο τύπος του διπλώματος ή μεταλλίου κ.λπ. που 
συνοδεύει κάθε βράβευση. 

Άρθρο 8 

Αρμόδιος για την επίλυση κάθε ζητήματος σχετικού με 
την εφαρμογή του κανονισμού και των κειμένων διατά¬ 
ξεων είναι η Γραμματεία του Φεστιβάλ Ελληνικού Κινημα¬ 
τογράφου. 

Άρθρο 9 

Στα μέλη της Προκριματικής και Κριτικής Επιτροπής κα¬ 
θώς και στους γραμματείς πρακτικογράφους των εν λόγω 
Επιτροπών, καταβάλλεται κατ’ αποκοπήν αποζημίωση πο¬ 
σού ύψους εκατόν είκοσι χιλιάδων (120.000) δρχ. Η σχε¬ 
τική δαπάνη βαρύνει τον προϋπολογισμό του Φεστιβάλ Κι¬ 
νηματογράφου Θεσσαλονίκης. 

Άρθρο 10 

Το Φεστιβάλ βαρύνεται με τα έξοδα μεταφοράς και ασφα- 
λίσεως των ταινιών τόσο κατά την αποστολή όσο και κατά 
την επιστροφή τους καθώς και με τα έξοδα αποθηκεύ- 
σεως των ταινιών στην έδρα του. 

Το Φεστιβάλ είναι υπεύθυνο για τη φύλαξη των ταινιών 
και του υπόλοιπου κινηματογραφικού υλικού μέχρι της 
επιστροφής τους στο δικαιούχο παραγωγό. Κάθε προη¬ 
γούμενη απόφαση περί Κανονισμού λειτουργίας του ΦΕ¬ 
ΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. ΥΠΠΟ/ΓΝΟΣ/460 14 (7) 

Κανονισμός Διεθνούς Φεστιβάλ Κινηματογράφου Θεσσα¬ 
λονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Των άρθων 30, 31,32 και 33 του Ν. 1597/1986 «Για 
την προστασία και ανάπτυξη της Κινηματογραφικής τέ¬ 
χνης, ενίσχυση της Ελληνικής Κινηματογραφίας και άλλες 
διατάξεις» (ΦΕΚ Α' 68). 

β. Του άρθρου 2 της Κ.Υ.Α. ΥΠΠΟ/ΓΝΟΣ/44046/ 
22.9.1992 «Περιοσμός συλλογικών οργάνων του Υπουρ¬ 
γείου Πολιτισμού των Γεν. Γραμματειών και των εποπτευ- 
ομένων απ' αυτό Δημοσίων Υπηρεσιών» (ΦΕΚ Β' 577). 

2. Το αριθμ. ΥΠΠΟ/ΤΜ.ΚΙΝ/ΦΟΥ/623/8.9.97 έγ¬ 
γραφο του Τμήματος Κινηματογράφου του ΥΠΠΟ και 

3. Το γεγονός ότι από την παρούσα προκαλείται δαπάνη 
κατά το τρέχον οικονομικό έτος ύψους τριακοσίων πενή¬ 
ντα εκατομμυρίων (350.000.000) δρχ. και για τα δύο Φε¬ 
στιβάλ Κινηματογράφου Θεσσαλονίκης η οποία θα καλυ¬ 
φθεί κατά τα εκατόν τριάντα εκατομμύρια (130.000.000 
δρχ. από τον Τακτικό Προϋπολογισμό (ΚΑΕ 3232) και 
κατά τα διακόσια είκοσι εκατομμύρια (220.000.000) δρχ. 
από το ποσοστό των εισπράξεων του ΛΟΤΤΟ, που διατί¬ 
θενται, στο ΥΠΠΟ, αποφασίζουμε: 

ΚΑΝΟΝΙΣΜΟΣ ΔΙΕΘΝΟΥΣ ΦΕΣΤΙΒΑΛ ΘΕΣΣΑΛΟΝΙΚΗΣ 

Άρθρο 1 

Το φθινόπωρο κάθε χρόνου οργανώνεται στη Θεσσαλο¬ 
νίκη «Διεθνές Φεστιβάλ Κινηματογράφου» στα πλαίσια 
του ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ ΘΕΣ¬ 
ΣΑΛΟΝΙΚΗΣ. Σκοπός του Διεθνούς Φεστιβάλ είναι η προ¬ 
ώθηση του νέου κινηματογράφου από όλον τον κόσμο και 
η ανάδειξη της Θεσσαλονίκης ως τόπου συνάντησης των 
δημιουργών του με το ελληνικό κοινό. Έδρα του Διεθνούς 
Φεστιβάλ Κιν/φου είναι η Θεσσαλονίκη. 

Ο ακριβής χρόνος διεξαγωγής του διεθνούς Φεστιβάλ, 
ανά έτος, ορίζεται με απόφαση του Διευθυντή του Φεστι¬ 
βάλ Κινηματογράφου Θεσσαλονίκης εκδιδόμενη τουλάχι¬ 
στον 6 μήνες πριν την έναρξή του. 

Άρθρο 2 

Στα πλαίσια του Διεθνούς Φεστιβάλ Κινηματογράφου 
Θεσσαλονίκης, οργανώνονται οι εξής εκδηλώσεις: 

-Επίσημο διαγωνιστικό τμήμα στο οποίο συμμετέχουν 
πρώτες ή δεύτερες ταινίες μεγάλου μήκους σκηνοθετών 
από όλο τον κόσμο. 

-Πληροφοριακό τμήμα, με την επωνυμία «Νέοι Ορίζο¬ 
ντες», με συμμετοχή ταινιών από όλο τον κόσμο. 

-Αναδρομή - αφιέρωμα στο έργο σκηνοθέτη με παγκό¬ 
σμια ακτινοβολία. 

-Παράλληλες κινηματογραφικές εκδηλώσεις. 

Άρθρο 3 

Οι ταινίες που συμμετέχουν στο διαγωνιστικό τμήμα 
πρέπει να πληρούν τις ακόλουθες προϋποθέσεις. 

-Να είναι η πρώτη ή η δεύτερη ταινία μεγάλου μήκους 
του σκηνοθέτη με υπόθεση. 

-Να έχουν ολοκληρωθεί εντός του τελευταίου 18μήνου 
πριν την έναρξη του Διεθνούς Φεστιβάλ. 

-Να μην έχουν προβληθεί δημόσια στην Ελλάδα. 


-Να έχουν πλάτος 35 ή 16χλστ. 

-Η διάρκειά τους να υπερβαίνει τα 60' (λεπτά). 

Άρθρο 4 

Ο Διευθυντής του Φεστιβάλ Κινηματογράφου Θεσσα¬ 
λονίκης επιλέγει τις ταινίες και φροντίζει για την παρά¬ 
δοση των ταινιών που θα συμμετάσχουν στο διαγωνιστικό 
τμήμα. Επίσης καθορίζει την ημέρα και την σειρά της προ¬ 
βολής τους. Στο έργο της επιλογής των ταινιών είναι δυνα¬ 
τόν να υποβοηθείται από ειδικούς συνεργάτες που επιλέ¬ 
γει ο ίδιος. Για την επιλογή των ταινιών γίνονται δεκτές 
εκτός από τα θετικά αντίτυπα των ταινιών και βιντεοκασ- 
σέτες κάθε συστήματος αναπαραγωγής. Όλες οι ελληνι¬ 
κές ταινίες που πληρούν τις προϋποθέσεις του άρθρου 3 
του παρόντος μπορούν να υποβάλλουν αίτηση συμμετο¬ 
χής στο διαγωνιστικό τμήμα του Διεθνούς Φεστιβάλ. Η 
επιλογή των ελληνικών ταινιών που θα συμμετάσχουν στο 
διεθνή διαγωνισμό γίνεται από την Προκριματική Επι¬ 
τροπή του Φεστιβάλ Ελληνικού Κινηματογράφου και ο 
αριθμός τους δεν μπορεί να υπερβαίνει τις δύο ταινίες. 

Άρθρο 5 

Γ ια τη συμμετοχή ταινίας οτο Διεθνές Φεστιβάλ Κινημα¬ 
τογράφου Θεσσαλονίκης απαιτείται η υποβολή έγγραφης 
δήλωσης συμμετοχής συνοδευόμενη από την αναλυτική 
κατάσταση όλων των συντελεστών της ταινίας, την τε¬ 
χνική περιγραφή της, όπως επίσης και μία υπεύθυνη δή¬ 
λωση ότι είναι η πρώτη ή η δεύτερη ταινία του σκηνοθέτη. 

Άρθρο 6 

Οι ταινίες που συμμετέχουν στο Διεθνές Φεστιβάλ Κι¬ 
νηματογράφου Θεσσαλονίκης υποβάλλονται στην γλώσσα 
του πρωτοτύπου της ταινίας, υποτιτλισμένες στην αγγλική 
ή στην γαλλική γλώσσα. Κατάλογος των διαλόγων ή των 
υποτίτλων στην αγγλική ή γαλλική γλώσσα υποβάλεται στα 
γραφεία του Φεστιβάλ τουλάχιστον δύο μήνες νωρίτερα 
από την έναρξή του. Το Φεστιβάλ δικαιούται να προβεί 
στον ηλεκτρονικό υποτιτλισμό των ταινιών στην ελληνική 
γλώσσα ή στην ταυτόχρονη μετάφρασή τους. 

Άρθρο 7 

Η Κριτική Επιτροπή του Διεθνούς Φεστιβάλ Κινηματο¬ 
γράφου Θεσσαλονίκης αποτελείται από επτά προσωπικό¬ 
τητες του κινηματογραφικού χώρου που διορίζονται με 
απόφαση του Υπουργού Πολιτισμού μετά από πρόταση 
του Διευθυντή του Φεστιβάλ. Με την ίδια απόφαση του 
Υπουργού και μετά από πρόταση του Διευθυντή του Φε¬ 
στιβάλ ορίζονται ο Πρόεδρος και ο αναπληρωτής πρόε¬ 
δρος της Κριτικής Επιτροπής. Πέντε τουλάχιστον από τα 
μέλη της Κριτικής Επιτροπής ανήκουν στον διεθνή κινη¬ 
ματογραφικό χώρο. Ο Διευθυντής του Φεστιβάλ συμμετέ¬ 
χει στις συζητήσεις της Κριτικής Επιτροπής του Διεθνούς 
Φεστιβάλ Κινηματογράφου χωρίς δικαίωμα ψήφου. Ο 
Γραμματέας της Κριτικής Επιτροπής ορίζεται από τον 
Διευθυντή του Φεστιβάλ. 

Οι αποφάσεις της Κριτικής Επιτροπής λαμβάνονται 
μετά από φανερή ψηφοφορία, με σχετική πλειοψηφία. 

Απαγορεύεται η συμμετοχή στην Κριτική Επιτροπή προ¬ 
σώπων που με οποιονδήποτε τρόπο έχουν σχέση με την 
παραγωγή ή την εκμετάλλευση των ταινιών που κρίνο- 
νται. 

Στα μέλη της παραπάνω επιτροπής καθώς και στον 
Γραμματέα αυτής κατοβάλλεται κατ’ αποκοπήν αποζημί- 

ωση ποοού ύψους (120.000) δρχ. Η σχετική δαπάνη βα¬ 
ρύνει τον προϋπολογισμό του Φεστιβάλ Κινηματογράφου 
Θεσσαλονίκης. 

Αρθρο 8 

Η Κριτική Επιτροπή απονέμει υποχρεωτικά τα εξής βρα¬ 
βεία: 

-βραβείο καλύτερης ταινίας μεγάλου μήκους (Χρυσός 
Αλέξανδρος) 

-ειδικό βραβείο της Κριτικής Επιτροπής (Αργυρός Αλέ¬ 
ξανδρος) 

-βραβείο καλύτερης σκηνοθεσίας 
-βραβείο καλύτερου σεναρίου 
-βραβείο καλύτερου ανδρικού ρόλου 
-βραβείου καλύτερου γυναικείου ρόλου 
-βραβείο καλύτερης καλλιτεχνικής συμβολής 
Μόνο ένα από τα παραπάνω βραβεία μπορεί να άπονε- 
μηθεί εξ’ ημισείας. Η Κριτική Επιτροπή δικαιούται επίσης 
να απονείμει μέχρι δύο ειδικές τιμητικές διακρίσεις. 

Το Βραβείο καλύτερης ταινίας και το Ειδικό βραβείο της 
Κριτικής Επιτροπής συνοδεύονται από χρηματικά έπαθλα 
12.500.000 και 7.500.000 δραχμών αντιστοίχως, που 
προσφέρονται από χορηγούς και απονέμονται εξ ημισείας 
στον σκηνοθέτη και τον παραγωγό. Τα βραβεία αυτά κα- 
ταβόλονται σε ΕΟυ εφόσον οι δικαιούχοι είναι κάτοικοι 
εξωτερικού. 

Οι παραγωγοί των βραβευμένων ταινιών κάθε χρόνο 
οφείλουν να καταθέσουν στα γραφεία του Φεστιβάλ για 
αρχειακή χρήση αντίγραφο της βραβευμένης ταινίας σε 
βιντεοκασέτα και σύμφωνα με τις οδηγίες της διεθνούς 
Οργάνωσης ΡΙΑΡΡ στην σύμβαση περί Κινηματογραφικών 
Αρχείων. 

Αρθρο 9 

Κατά τη διάρκεια του Φεστιβάλ, καμμιά από τις ταινίες 
που επελέγησαν δεν μπορεί να παρουσιασθεί δημόσια με 
οπο.ονδήποτε τρόπο πριν από την προγραμματισμένη 
προβολή της. 

Άρθρο 10 

Η προθεσμία υποβολής υποψηφιοτήτων λήγει την 14η 
Οκτωβρίου 1997. Η προθεσμία αποστολής του υλικού που 
περιγράφεται στα άρθρα 5 και 6 του παρόντος κανονισμού 
λήγει την 7η Νοεμβρίου 1997. 


Άρθρο 11 

Ο Παραγωγός βαρϋνεται με τα έξοδα μεταφοράς και 
ασφάλισης της ταινίας από το σημείο προέλευσης μέχρι 
την άφιξή της στα Γραφεία του Φεστιβάλ ή μέχρι την άφιξη 
στα γραφεία του εξουσιοδοτημένου εκτελωνιστή όταν η 
ταινία προέρχεται από το εξωτερικό. 

Σε περίπτωση προέλευσης της ταινίας από άλλο φεστι¬ 
βάλ, ισχύουν οι διεθνώς αποδεκτοί κανόνες της εξ ημισείς 
καταβολής μεταξύ των δύο φεστιβάλ των εξόδων μεταφο¬ 
ράς της ταινίας. 

Τ ο Φεστιβάλ βαρύνεται με τα έξοδα ασφάλισης των ται¬ 
νιών από την παραλαβή της ταινίας μέχρι και την παρά¬ 
δοση της στον αερομεταφορέα. Επίσης βαρύνεται με τα 
έξοδα επιστροφής της ταινίας στον παραγωγό. 

Σε περίπτωση μερικής ή ολικής καταστροφής ή απώ¬ 
λειας της ταινίας μέχρι την παράδοσή της στο μεταφορέα 
προς επιστροφή της στον παραγωγό ο Διευθυντής του 
Φεστιβάλ αυτό, ο δε παραγωγός υποχρεούται να εγείρει 
τη σχετική αξίωσή του κατά της ασφαλιστικής εταιρείας 
εντός τριάντα (30) ημερών από την ημερομηνία ειδοποίη¬ 
σής του. 

Εάν η μερική ή ολική καταστροφή της κόπιας, υπό την 
έννοια βλάβης η οποία καθιστά αδύνατη την περαιτέρω 
προβολή της, διαπιστωθεί μετά την επιστροφή της κόπιας 
στον παραγωγό, ο τελευταίος υποχρεούται να εγείρει τη 
σχετική αξίωσή του κατά της ασφαλιστικής εταιρείας 
εντός τριάντα (30) ημερών από την ημέρα της εκ μέρους 
του παραλαβής της κόπιας. 

Άρθρο 12 

Ο Διευθυντής του Φεστιβάλ αποφασίζει για οτιδήποτε 
δεν συμπεριλαμβάνεται στον κανονισμό. Ο κανονισμός 
μεταφράστηκε στη γαλλική και στην αγγλική γλώσσα. Σε 
περίπτωση διαφωνίας μόνο το ελληνικό κείμενο είναι 
έγκυρο. 

Άρθρο 13 

Η συμμετοχή στο Διεθνές Φεστιβάλ Κινηματογράφου 
Θεσσαλονίκης προϋποθέτει αποδοχή αυτού του Κανονι¬ 
σμού. Κάθε προηγούμενη απόφαση περί Κανονισμού λει¬ 
τουργίας του Διεθνούς Φεστιβάλ Κινηματογράφου Θεσ¬ 
σαλονίκης παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





